[{"text_idx": "#000001", "text": "Hyfforddiant uwch seiciatreg plant a'r glasoed\nHyfforddiant uwch seiciatreg oedolion cyffredinol"}, {"text_idx": "#000002", "text": "Mae'r Ysgol Seiciatreg wedi ymrwymo i sicrhau bod Cymru'n cynnig rhaglen hyfforddi gynaliadwy o ansawdd uchel sy'n cael ei gyrru gan y cwricwlwm, gyda'r nod o gynhyrchu seiciatryddion o'r radd flaenaf a fydd yn darparu'r gofal gorau posibl i'w cleifion."}, {"text_idx": "#000003", "text": "Mae seiciatryddion yn mwynhau cyfuniad o her ddeallusol a'r cyfle i wir ddeall y 'claf cyfan'. Mae seiciatreg yn cynnig amrywiaeth o ymarfer ar draws ystod eang o leoliadau clinigol a chymunedol."}, {"text_idx": "#000004", "text": "Rhennir hyfforddiant seiciatreg yn dair blynedd o hyfforddiant craidd a thair blynedd o hyfforddiant arbenigedd. Sgiliau sylfaenol yn ogystal a\u0302 chael blas ar feysydd mwy arbenigol fel iechyd meddwl plant a chaethiwed. Ar o\u0302l cwblhau aelodaeth o Goleg Brenhinol y Seiciatryddion, mae hyfforddeion wedyn yn gymwys i wneud cais am gynllun hyfforddi arbenigol tair blynedd i ddilyn diddordebau mewn seiciatreg plentyn, oedolion, henaint, anabledd deallusol neu fforensig."}, {"text_idx": "#000005", "text": "Mae hyfforddeion yng Nghymru yn elwa ar berthnasoedd cymheiriaid a phroffesiynol eithriadol gefnogol a safonau uchel o waith ti\u0302m. Mae hyfforddeion yng Nghymru hefyd yn mwynhau cysylltiadau agos a\u0302 chyngor datganoledig y Coleg Brenhinol. Mae hyn yn caniata\u0301u cyfleoedd i ddylanwadu ar bolisi ac ymarfer yn ymwneud ag iechyd meddwl ar lefel genedlaethol. Ar ben hyn, mae gan Gymru ganolfannau ymchwil ac ysgolion meddygol o ansawdd uchel, sy'n golygu bod gan hyfforddeion fynediad at arbenigwyr mewn ymchwil ac addysg os mai dyna yw eu diddordeb."}, {"text_idx": "#000006", "text": "Fel rhan o fenter Llywodraeth Cymru, mae hyfforddeion yng Nghymru yn gymwys i dderbyn ad-daliad am gostau sefyll arholiadau aelodaeth MRCPsych am y tro cyntaf. Mae hyn yn unigryw i Gymru ac yn werth tua \u00a32000 ar hyn o bryd."}, {"text_idx": "#000007", "text": "Yn gyffredinol, mae Cymru'n darparu hyfforddiant clinigol o ansawdd uchel gyda mynediad at gyfleoedd eithriadol - i gyd mewn amgylchedd cyfeillgar a chefnogol."}, {"text_idx": "#000008", "text": "Disgwylir i bob hyfforddai fod yn gyfarwydd a\u0302'r cwricwlwm perthnasol ar gyfer y rhaglen hyfforddi y maent wedi cofrestru arni. Gellir dod o hyd i fanylion ar wefan Coleg Brenhinol y Seiciatryddion."}, {"text_idx": "#000009", "text": "Mae seiciatreg plant a\u2019r glasoed yn un o is-arbenigeddau seiciatreg sy\u2019n canolbwyntio ar iechyd meddwl plant a\u2019r glasoed."}, {"text_idx": "#000010", "text": "Mae strwythur hyfforddiant seiciatreg graidd fel"}, {"text_idx": "#000011", "text": "Mae hon yn rhaglen hyfforddi tair blynedd mewn seiciatreg fforensig, a bydd ei chwblhau\u2019n galluogi\u2019r hyfforddeion llwyddiannus i gyflawni Tystysgrif Cwblhau Hyfforddiant (CCT) mewn Seiciatreg Fforensig"}]